अम्मां होर रुट्टी पकाने परैंत मिगी आला दिदियां। औं रुट्टिए आली चंगेर ते न्योड़े वाली पतीली चुक्की लेई औंदी। दस्तर खोआन बिछी जंदा। अम्मा होर खाना बरतांदियां, ते सब जने किट्ठे बेहियै खंदे ते मालकै दा धन्नवाद करदे। अब्बा होर राती वाली नमाज पढ़ियै सेई जंदे। ओ सवेरे सबेला सतीं नमाज पढ़ी हटदे तां मेरियां फरमाशा परती शुरू होई जंदियां। "अब्बा जी! प्ही नेईं बसारी छोडेओ। अज गुड्डियां जरूर लेई आबेओ, बर जरूर! ते मुगते सारे अमरूद ते नंरंगियां बी...।"